Ναι. Από 26 Οκτωβρίου 2017 θα ισχύουν επιπλέον μέτρα ασφαλείας για όλες τις πτήσεις με προορισμό τις ΗΠΑ από το Διεθνές Αεροδρόμιο του Ντουμπάι (DXB). Τα νέα μέτρα είναι σύμφωνα με τους κανονισμούς της Διεύθυνσης Ασφάλειας Μεταφορών των ΗΠΑ (TSA).
Θα υπάρχουν ειδικοί χώροι που φέρουν την κατάλληλη σήμανση για την πραγματοποίηση check-in για πτήσεις προς τις ΗΠΑ. Θα χρειαστεί να απαντήσετε σε ερωτήσεις για ζητήματα ασφαλείας πριν πραγματοποιήσετε check-in για την πτήση σας. Οι ηλεκτρονικές συσκευές θα υπόκεινται σε ενισχυμένους ελέγχους στην πύλη επιβίβασης και θα απαιτούνται έλεγχοι ασφαλείας πριν από την επιβίβαση. Η ομάδα του Τμήματος Ασφαλείας της Emirates θα παρέχει βοήθεια όλο το 24ωρο σε όλους τους επιβάτες που αναχωρούν με πτήσεις προς τις ΗΠΑ.
Όλοι οι επιβάτες θα μπορούν ακόμα να κάνουν check-in μέσω διαδικτύου και να παραδίδουν τις παραδοτέες αποσκευές τους στο γκισέ παράδοσης αποσκευών για τους επιβάτες που έχουν κάνει ηλεκτρονικό check-in, στον ειδικό χώρο check-in για τις ΗΠΑ στο Διεθνές Αεροδρόμιο του Ντουμπάι (DXB).
Λάβετε υπόψη ότι το πρόωρο check-in επιτρέπεται μόνο την ημέρα του ταξιδιού, έως και 12 ώρες πριν από την αναχώρηση της πτήσης και όλοι οι επιβάτες της πτήσης πρέπει να παρουσιαστούν αυτοπροσώπως με όλες τις αποσκευές και τα έγγραφά τους.